Alpha Doradus (afgekort as α Dor) is die helderste ster in die suidelike sterrebeeld Swaardvis (Dorado). Dit is sowat 169 ligjare van die Son af. α Dor is ’n dubbelster met ’n gesamentlike skynbare magnitude wat wissel tussen 3,26 en 3,30. Dit is dus een van die helderste sterre, en die helderste ligpunt in dié sterrebeeld. Die stelsel bestaan uit ’n B-tipe subreus wat met ’n periode van 12 jaar in ’n eksentrieke wentelbaan om ’n A-tipe reusester wentel. Die skeiding tussen die sterre wissel van 2 tot 17,5 AE. Die primêre ster, α Doradus A, is ’n chemies buitengewone ster met ’n oorvloed silikon in sy atmosfeer. Alpha Doradus het ’n optiese metgesel, CCDM J04340-5503C, sowat 77 boogsekondes van hom af. Daar is geen fisieke verband tussen dié ster en die dubbelster nie. HR 1465, databasis, The Bright Star Catalogue, 5de hersiene uitg., D. Hoffleit en W. H. Warren jr., Centre de Données astronomiques de Strasbourg ID V/50. Besoek op 3 September 2008. HIP 21281, record for component 1, Hipparcos catalogue;